Kultuur Noord-Suid Projek
Noord-Suid vriendskapsprojek - 2014
Vanjaar beleef Oslo Handelsgimnasium en Paarl Gimnasium die vyftiende jaar van samewerking. Die langbestaande uitruilprojek tussen 'n Noorweegse en Suid-Afrikaanse skool het dié jaar die tema, "Volhoubaarheid" en "Volhoubare Ontwikkeling". Daar word rondom die tema werkswinkels aangebied, navorsing gedoen en projekte geloods.
Al Paarl Gimnasium se graad 11-leerders het die geleentheid gehad om aansoek te doen en na vyf intensiewe rondtes waarin hul kennis en vaardighede weldeeglik getoets is, is die volgende groep saamgestel:
Ernst van Rhyn, Janco Marais, Stiaan Klopper, Bianca Steenkamp, Elizabeth Labuschagne, Rozanne Theron. Me Sarah van der Merwe (projekbestuurder) en mnr Nico Momsen (personeellid) bestuur en vergesel die groep.
Die ses leerders en twee personeelede was vanaf 5 - 17 Mei in Oslo, Noorweë. Tydens die besoek, het hul o.a. die Haraldrud Herwinningsaanleg in Oslo, die Smola windplase en die Aura Hydroëlektriese Kragstasie naby Kristiansund besoek.
Die Gimmies ontvang die Nore vanaf 1- 11 Oktober in die Paarl. Hul sal o.a. die Koebergkernkragstasie besoek asook ander spog besienswaardighede in die Wes-Kaap.